**Coca-Cola HBC Politika o klimatskim promenama**

Nema veće pretnje našoj kolektivnoj budućnosti od klimatskih promena. U Coca-Cola HBC verujemo da industrija ima ključnu ulogu u pronalaženju održivih rešenja za današnje klimatske izazove.

Bili smo jedna od prvih kompanija koja se obavezala i isporučila naučno zasnovane ciljeve smanjenja CO2 emisija. Dana 12. oktobra 2021. obavezali smo se na Neto nultu emisiju u celom lancu vrednosti do 2040. godine, a naš prelazni cilj smanjenja emisija do 2030. je odobren od strane inicijative ,,Ciljevi zasnovani na nauci’’ (Science-based target initiative - SBTi).

Naša posvećenost NetZeroBy40 cilju je u potpunosti usklađena sa našom filozofijom da podržimo socio-ekonomski razvoj zajednica u kojima poslujemo i ostvarimo pozitivniji uticaj na životnu sredinu.

U skladu sa Politikom o klimatskim promenama i našom celokupnom Politikom zaštite životne sredine, mi ćemo:

* Nastojati da smanjimo sve naše emisije širom lanca vrednosti što je više moguće:
	+ Unapređenjem smanjenja potrošnje energije u našim operacijama.
	+ Širenjem naše upotrebe tehnologija obnovljivih izvora energije.
	+ Upotrebom energetski efikasnije rashladne opreme na tržištu.
	+ Daljim razvojem naše agende Sveta bez otpada i naše zelene flote.
	+ Saradnjom sa relevantnim interesnim stranama u borbi protiv klimatskih promena.
	+ Saradnjom sa dobavljačima na smanjenju njihovog karbonskog otiska i minimiziranju njihovog uticaja na klimu.
	+ Postavljanjem ciljeva za smanjenje emisija za sve naše operacije i glavne korake u lancu vrednosti
* Uvesti ciljeve za smanjenja emisije CO2 kao jedan od elemenata naših dugoročnih planova podsticaja menadžmenta.
* Sarađivati sa drugim partnerima (industrijama, akademskom zajednicom, nevladinim organizacijama, vladom itd.) na ublažavanju klimatskih promena i prilagođavanju klimatskim promenama.
* Razmatrati sve klimatske rizike i prilike i integrisati ih u našu poslovnu strategiju.
* Istražiti mogućnosti za pronalaženje rešenja za naše preostale emisije kao što su biološka i/ili tehnološka uklanjanja CO2.
* Pratiti, izveštavati i revidirati našu emisiju gasova sa efektom staklene bašte, naših ciljeva, rezultata i aktivnosti, i transparentno objavljivati napredak u našim javnim dokumentima

Kao Generalni direktor ove kompanije, obavezujem se da ću poštovati sadržaj Politike o klimatskim promenama I posvećen sam našem NetZeroBy40 cilju koji podržava Odbor za društvenu odgovornost u okviru Upravnog odbora. Odgovornost za uspešnu implementaciju ovog programa pripada svakom zaposlenom u Coca-Cola Hellenic na svakom nivou i funkciji u organizaciji.

Beograd, februar 2024.

Svetoslav Atanasov

Generalni direktor